สวัสดีครับ คือผมมีอาการ ถ่ายเหลว (ไม่ใช่ท้องเสียเป็นน้ำ) คือมันถ่ายเป็นรูปร่างครับแต่ว่าถ่ายออกมาแต่ละครั้งไม่เยอะ ประมาณ 2-3 ครั้งต่อวัน แล้วลักษณะอุจจาระคือเล็กบ้าง เรียว เป็นเส้นบ้างก็มีครับ ส่วนมากเป็นหลังทานอาหารมื้อแรกของวัน หลังจากนั้นก็จะมีอาการปวดเบ่งถ่วงที่ก้นครับ พอไปนั่งถ่ายก็จะมีมูกสีขาวออกมา ไม่มีอุจจาระออกมาครับ ไม่พบเลือดที่มองได้ด้วยตาจากอุจจาระครับ และไม่มีอาการปวดท้องใดๆ ไม่เบื่ออาหาร ทานได้ปกติครับ เว้นพวกนม iอาจจะมีถ่ายแบบข้างต้นบ้าง ถ้าทานหลังข้าวมื้อแรก น้ำหนักมีลดลงครับ ประมาณ 2 กิโลกรัม อ่านอาการจากอินเทอร์เน็ตแล้ว กลัวว่าจะเข้าข่ายโรคมะเร็งลำไส้มากๆเลยครับ นอกจากมะเร็งลำไส้แล้วมีโรคอื่นๆที่มีอาการจำพวกนี้อีกมั้ยครับ ปล อาทิตย์หน้าส่องกล้องครับแต่อยากทราบความเป็นไปได้ของอาการครับ
สวัสดีครับอาการดังกล่าวที่เล่ามานั้น ไม่ใช่อาการเฉพาะเจาะจงว่าจะเป็นมะเร็งลำไส้เพียงอย่างเดียวครับยิ่งอายุน้อย ความเสี่ยงในการเป็นมะเร็งยิ่งน้อยยังคงมีโรคอื่นๆ ที่ทำให้เกิดอาการดังกล่าวได้ เช่นโรคลำไส้แปรปรวนลำไส้อักเสบโรคกระเพาะการติดเชื้อที่ลำไส้และอื่นๆ อีกมากมายแนะนำว่าอย่าพึ่งวิตกกังวลครับควรไปพบแพทย์เพื่อทำการตรวจตามนัด การตรวจส่องกล้องดูก็จะสามารถบอกได้คร่าวๆแล้วว่าสาเหตุของอาการที่เกิดขึ้นนั้นเกิดจากโรคอะไรครับ